CELEX: C2006/326/11
Language: sk
Date: 2006-12-30 00:00:00
Title: Vec C-433/04: Rozsudok Súdneho dvora (prvá komora) z  9. novembra 2006 – Komisia Európskych spoločenstiev/Belgické kráľovstvo (Nesplnenie povinnosti členským štátom — Články 49 ES a 50 ES — Slobodné poskytovanie služieb — Činnosti v odvetví stavebníctva — Boj proti daňovým podvodom v odvetví stavebníctva — Vnútroštátna právna úprava zaväzujúca vykonať zrážku 15 % zo sumy dlžnej zmluvným partnerom neregistrovaným v Belgicku — Vnútroštátna právna úprava stanovujúca solidárnu zodpovednosť za daňové dlhy zmluvných partnerov neregistrovaných v Belgicku)

30.12.2006   
            
            
               SK
            
            
               Úradný vestník Európskej únie
            
            
               C 326/5
            
         Rozsudok Súdneho dvora (prvá komora) z 9. novembra 2006 – Komisia Európskych spoločenstiev/Belgické kráľovstvo
   (Vec C-433/04) (1)
   
   (Nesplnenie povinnosti členským štátom - Články 49 ES a 50 ES - Slobodné poskytovanie služieb - Činnosti v odvetví stavebníctva - Boj proti daňovým podvodom v odvetví stavebníctva - Vnútroštátna právna úprava zaväzujúca vykonať zrážku 15 % zo sumy dlžnej zmluvným partnerom neregistrovaným v Belgicku - Vnútroštátna právna úprava stanovujúca solidárnu zodpovednosť za daňové dlhy zmluvných partnerov neregistrovaných v Belgicku)
   (2006/C 326/11)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: D. Triantafyllou, splnomocnený zástupca)
   
      Žalovaný: Belgické kráľovstvo (v zastúpení: E. Dominkovits, splnomocnená zástupkyňa, B. van de Walle de Ghelcke, advokát)
   Predmet veci
   Nesplnenie povinnosti členským štátom – Porušenie článkov 49 a 50 Zmluvy ES – Vnútroštátna právna úprava, ktorá objednávateľom a podnikateľom ukladá, pod hrozbou pokuty, pri každej platbe v prospech ich zmluvných partnerov neregistrovaných v Belgicku povinnosť zraziť 15 % faktúrovanej sumy a uhradiť zrazenú sumu belgickým orgánom ako záruku za platby daňových dlhov týchto zmluvných partnerov – Solidárna zodpovednosť objednávateľov a podnikateľov za daňové dlhy ich neregistrovaných zmluvných partnerov
   Výrok rozsudku
   
               1.
            
            
               Zaväzovaním objednávateľov a podnikateľov, ktorí využívajú služby zahraničných zmluvných partnerov neregistrovaných v Belgicku, vykonať zrážku 15 % sumy dlžnej za vykonané práce a stanovením solidárnej zodpovednosti tých istých objednávateľov a podnikateľov za daňové dlhy takýchto zmluvných partnerov si Belgické kráľovstvo nesplnilo povinnosti, ktoré mu vyplývajú z článkov 49 ES a 50 ES.
            
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 300, 4.12.2004.